Այս ութ երիտասարդները վերջինն են, որ Թուրքմենստանում ազատազրկվել են խղճի հիմնավորմամբ զինծառայությունից հրաժարվելու համար։ 2018 թ. հունվարին իշխանությունները մեկ տարվա ազատազրկման դատապարտեցին երկու Եհովայի վկայի՝ Արսլան Բեգենջովին և Կերվեն Կակաբաևին, համոզմունքի հիմնավորմամբ զինծառայությունից հրաժարվելու համար։ * Սկսած 2015 թ. փետրվարից՝ նրանք առաջինն էին, որ ազատազրկվեցին այս մեղադրանքով։ Այս երկու տղամարդիկ և վերջերս դատապարտված ութ անհատներից չորսը գտնվում են Սեյդի ուղղիչ-աշխատանքային հիմնարկում (LBK-12)։ Ավելի քան երեք տարի այնտեղ է գտնվում նաև Բահրամ Հեմդեմովը։